pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนพัฒนาเกษตรอินทรีย์กลุ่มจังหวัดภาตะวันออกเฉียงเหนือ
วันพฤหัสบดีที่ 20 กันยายน 2561
กระทรวงเกษตรฯ ขับเคลื่อนพัฒนาเกษตรอินทรีย์กลุ่มจังหวัดภาตะวันออกเฉียงเหนือ
กระทรวงเกษตรฯ ขับเคลื่อนพัฒนาเกษตรอินทรีย์กลุ่มจังหวัดภาตะวันออกเฉียงเหนือ จ.สกลนคร
นายวิวัฒน์ ศัลยกําธรรัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานในพิธีเปิดงาน“มหกรรมเกษตรอินทรีย์ รวมพลังร้อยใจทุกภาคส่วนในพื้นที่”ครั้งที่ 3 และพิธีลงนามข้อตกลงความร่วมมือการพัฒนาเกษตรอินทรีย์ทั้ง 4 เขตพื้นที่ ในกลุ่มจังหวัดภาคตะวันออกเฉียงเหนือ ณ ศูนย์ศึกษาการพัฒนาภูพานอันเนื่องมาจากพระราชดําริ จังหวัดสกลนครว่ากระทรวงเกษตรฯได้เล็งเห็นถึงความจําเป็นของการ่วมมือในการดําเนินการพัฒนาเกษตรอินทรีย์ที่ครอบคลุมทั้งด้านพืช ปศุสัตว์ และสัตว์น้ํา องค์กรเกษตรกร องค์กรผู้บริโภค และผู้ประกอบการ เพื่อให้เป็นต้นแบบการพัฒนาเกษตรอินทรีย์เพื่อจะนําไปสู่การพัฒนาและยกระดับคุณภาพชีวิตของเกษตรกร และผู้บริโภค เกิดเศรษฐกิจสร้างสรรค์ ลดความเลื่อมล้ํา และสร้างความเป็นธรรม ฟื้นฟูทรัพยากรธรรมชาติและสิ่งแวดล้อมการผลิตสินค้าเกษตรอินทรีย์ของประเทศได้อย่างยั่งยืนและมีประสิทธิภาพ จึงได้มีเจตนาร่วมกัน ภายใต้ “การพัฒนาเกษตรอินทรีย์กลุ่มจังหวัดภาคตะวันออกเฉียงเหนือ ได้แก่ ซึ่งการจัดงานในครั้งนี้มีวัตถุประสงค์เพื่อขับเคลื่อนยุทธศาสตร์การพัฒนาเกษตรอินทรีย์ ในพื้นที่กลุ่มจังหวัดภาคตะวันออกเฉียงเหนือให้เป็นที่รู้จัก และกระตุ้นให้เกิดความร่วมมือ ระหว่างภาครัฐ ภาคเอกชน และเกษตรกร ให้ครอบคลุมตั้งแต่ต้นทาง กลางทาง และปลายทาง รวมทั้งขยายจํานวนเกษตรอินทรีย์ พื้นที่เกษตรอินทรีย์
และผู้บริโภคเกษตรอินทรีย์ทั้ง 4 เขตพื้นที่ในกลุ่มจังหวัดภาคตะวันออกเฉียงเหนือ ให้มากยิ่งขึ้น
สําหรับเป้าหมายในการขับเคลื่อนยุทธศาสตร์การพัฒนาเกษตรอินทรีย์ มีดังนี้
1.เพิ่มพื้นที่เกษตรอินทรีย์ของกลุ่มจังหวัดภาคตะวันออกเฉียงเหนือ2.เพิ่มผู้บริโภคเกษตรอินทรีย์ให้มากขึ้น 3.เกิดการซื้อขายผลผลิตเกษตรอินทรีย์โดยตรงและ 4.เกิดแผนยุทธศาสตร์หรือแผนพัฒนาเกษตรอินทรีย์ที่ได้จากสมัชชาเกษตรกรรมยั่งยืนของแต่ละจังหวัด พร้อมกันนี้รัฐมนตรีช่วยว่าการกระทรวงเกษตรและสหกรณ์ ยังได้ร่วมประกาศเจตนารมณ์เชิงสัญลักษณ์ โดยการปักธงรบ หยุดการใช้สารเคมี ก่อนเดินเยี่ยมชมนิทรรศการเกษตรอินทรีย์และการแสดงสินค้าเกษตรอินทรีย์ของกลุ่มเกษตรกร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.อุตฯ ร่วมงานวันต่อต้านคอร์รัปชันสากล (ประเทศไทย)
วันเสาร์ที่ 9 ธันวาคม 2560
ก.อุตฯ ร่วมงานวันต่อต้านคอร์รัปชันสากล (ประเทศไทย)
ก.อุตฯ ร่วมงานวันต่อต้านคอร์รัปชันสากล (ประเทศไทย) ณ ห้องแกรนด์ ไดมอนด์ บอลรูม ศูนย์การประชุมอิมแพ็ค ฟอรั่ม เมืองทองธานี จังหวัดนนทบุรี
วันนี้ (9 ธันวาคม 2560) นายพสุ โลหารชุน ปลัดกระทรวงอุตสาหกรรม พร้อมด้วยคณะผู้บริหาร ข้าราชการ และพนักงานกระทรวงอุตสาหกรรม ร่วมงานต่อต้านคอร์รัปชันสากล (ประเทศไทย) ซึ่งรัฐบาลร่วมกับสํานักงาน ป.ป.ช. สํานักงาน ป.ป.ท. องค์กรต่อต้านคอร์รัปชัน (ประเทศไทย) ภาคีเครือข่ายภาครัฐ ภาครัฐวิสาหกิจเอกชน และภาคประชาสังคม จัดงานวันต่อต้านคอร์รัปชันสากล (ประเทศไทย) ขึ้น ภายใต้แนวคิด “Zero Tolerance คนไทยไม่ทนต่อการทุจริต” โดยมีพลเอกประยุทธ์ จันทร์โอชา นายกรัฐมนตรี ให้เกียรติเป็นประธาน ณ ห้องแกรนด์ ไดมอนด์ บอลรูม ศูนย์การประชุมอิมแพ็ค ฟอรั่ม เมืองทองธานี จังหวัดนนทบุรี
การจัดงานในครั้งนี้มีวัตถุประสงค์เพื่อกระตุ้นจิตสํานึกให้สังคมและทุกภาคส่วนไม่ยอมรับและไม่ทนต่อการทุจริต รวมทั้งตระหนักในผลเสียหายร้ายแรงที่เกิดขึ้นจากการทุจริต ถึงเวลาแล้วที่คนในชาติต้องมองว่าการทุจริตเป็นเรื่องที่ยอมรับไม่ได้ ต้องมีทัศนคติ ค่านิยม และจิตสํานึกในทางที่ถูกต้อง และน้อมนําปรัชญาเศรษฐกิจพอเพียงมาใช้เป็นหลักในการดําเนินชีวิตให้มีคุณภาพชีวิตที่ดี ที่มุ่งวิสัยทัศน์ “ประเทศไทยใสสะอาด ไทยทั้งชาติต้านทุจริต”(Zero Tolerance & Clean Thailand) ตามแนวทางการขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 อย่างเป็นรูปธรรม #กระทรวงอุตสาหกรรม #industryprmoi #PRMOI #ต่อต้านคอร์รัปชัน
รัฐบาลไทย-ข่าวทำเนียบรัฐบาล-ก.คลัง ออกประกาศ ลดอัตราอากรและยกเว้นอากรศุลกากร [กระทรวงการคลัง]
วันอังคารที่ 24 มีนาคม 2563
ก.คลัง ออกประกาศ ลดอัตราอากรและยกเว้นอากรศุลกากร [กระทรวงการคลัง]
กระทรวงการคลังได้ออกประกาศ เรื่อง การลดอัตราอากรและยกเว้นอากรศุลกากร
ฉบับที่ 31 /2563 วันอังคารที่ 24 มีนาคม 2563
กระทรวงการคลังได้ออกประกาศ เรื่อง การลดอัตราอากรและยกเว้นอากรศุลกากร
ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3)
กระทรวงการคลัง โดยกรมศุลกากร ในฐานะหน่วยงานหลักหน่วยงานหนึ่งที่เกี่ยวข้องกับการนําเข้า ส่งออก ได้ตระหนักถึงความสําคัญของสภาวการณ์การระบาดของโรคติดเชื้อไวรัสโคโรนา 2019 (COVID-19) ที่เกิดขึ้นในปัจจุบัน จึงได้พิจารณาหามาตรการเพื่อช่วยเหลือประชาชนและผู้ประกอบการ โดยออกประกาศกระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3) เพื่อยกเว้นอากรขาเข้าสําหรับหน้ากากชนิดที่ใช้ในห้องผ่าตัดตามประเภทย่อย 6307.90.40 และหน้ากากอนามัยเฉพาะหน้ากากกรองฝุ่น หมอกควัน หรือสารพิษบรรดาที่เป็นอุปกรณ์เพื่อความปลอดภัยตามประเภทย่อย 6307.90.90 อีกทั้ง ยกเว้นอากรขาเข้าสําหรับของใดๆ ที่นําเข้ามาเพื่อผลิตหน้ากากอนามัยตามประเภทพิกัดดังกล่าวด้วย โดยมีผลบังคับใช้ตั้งแต่วันที่ 24 มีนาคม 2563 และให้สิ้นผลใช้บังคับวันที่ 20 กันยายน 2563 ซึ่งมาตรการดังกล่าวจะส่งผลให้ต้นทุนในการนําเข้าหรือผลิตสินค้าหน้ากากอนามัยลดลง ทําให้บุคลากรทางการแพทย์ที่มีความจําเป็นต้องใช้หน้ากากอนามัยในการปฏิบัติหน้าที่ รวมถึงประชาชนสามารถเข้าถึงสินค้าดังกล่าวได้อย่างทั่วถึง ภายในช่วงที่เกิดวิกฤตโรคระบาด
ทั้งนี้ ท่านสามารถสอบถามรายละเอียดเพิ่มเติมได้ที่ส่วนโครงสร้างอากร กองพิกัดอัตราศุลกากร หมายเลขโทรศัพท์ 02-667-6482 หรือ 02-667-4894 หรือสอบถามปัญหาทางศุลกากร ศูนย์บริการศุลกากร (Customs Care Center) หมายเลข 02-667-6656 หรือสายด่วน 1164 หรือ ศึกษารายละเอียดเพิ่มเติมได้http://www.ratchakitcha.soc.go.th/.../P.../2563/E/067/T_0019.PDF
อนึ่ง การนําเข้าเครื่องมืออุปกรณ์ต่างๆ ที่นํามาใช้เพื่อรับมือกับสภาวการณ์การระบาดของโรคติดเชื้อไวรัสโคโรนา 2019 อุปกรณ์บางชนิดอาจอยู่ในความควบคุมของหน่วยงานอื่นๆ ตามกฎหมายที่เกี่ยวข้อง ซึ่งต้องมีการขออนุญาตก่อนการนําเข้า ดังนั้น เพื่อไม่ให้เกิดความล่าช้าในการนําเข้า กรมศุลกากรจะได้มีการประสานไปยังหน่วยงานที่เกี่ยวข้องเพื่ออํานวยความสะดวกในการขอใบอนุญาตสําหรับเครื่องมืออุปกรณ์ดังกล่าวเป็นกาลเฉพาะต่อไป
รัฐบาลไทย-ข่าวทำเนียบรัฐบาล-กรมการค้าต่างประเทศชี้แจง กรณีไทยเปิดให้นำเข้าปลาหมึกจากเมียนมา ตามพันธกรณี AFTA
วันศุกร์ที่ 26 ตุลาคม 2561
กรมการค้าต่างประเทศชี้แจง กรณีไทยเปิดให้นําเข้าปลาหมึกจากเมียนมา ตามพันธกรณี AFTA
กรมการค้าต่างประเทศชี้แจง กรณีไทยเปิดให้นําเข้าปลาหมึกจากเมียนมา ตามพันธกรณี AFTA
วันที่ 26 ตุลาคม 2561 นายอดุลย์ โชตินิสากรณ์ อธิบดีกรมการค้าต่างประเทศ กระทรวงพาณิชย์ ชี้แจงประเด็น ไทยรัฐทีวี หัวข้อข่าว “ผลกระทบจากการนําเข้าปลาหมึกจากประเทศเมียนมา” โดยกรมการค้าต่างประเทศ กระทรวงพาณิชย์ ขอชี้แจงข้อเท็จจริงในส่วนที่เกี่ยวข้องกับการเปิดนําเข้าเสรีจากเมียนมา สรุปได้ ดังนี้
ไทยเปิดให้นําเข้าปลาหมึกจากเมียนมา ตามพันธกรณี AFTA ซึ่งหากจะใช้มาตรการห้ามนําเข้าชั่วคราวมาแก้ไขปัญหาราคาปลาหมึกตกต่ํา ย่อมทําไม่ได้ เพราะไม่สอดคล้องกับข้อตกลง AFTA และ WTO ที่จะเลือกปฏิบัติกับประเทศใดประเทศหนึ่ง
มาตรการแก้ไขปัญหาในระยะสั้น ควรจะพิจารณาใช้พระราชกําหนดการประมง พ.ศ. 2558 และที่แก้ไขเพิ่มเติม พ.ศ. 2560 เช่น มาตรการด้านสุขอนามัย (SPS) อย่างเคร่งครัด และมาตรฐานคุณภาพสัตว์น้ํา
ที่ผ่านมากรมฯ ได้ประสานความร่วมมือกับกรมประมงอย่างใกล้ชิด และได้รับแจ้งว่า ปริมาณและมูลค่าการนําเข้าสินค้าสัตว์น้ํามีแนวโน้มลดลงอย่างต่อเนื่อง และการที่ราคาสัตว์น้ํา (ปลาหมึก) ตกต่ํา ก็เป็นผลมาจากการเปลี่ยนแปลงราคาตามกลไกของตลาดในบางช่วงเวลาเท่านั้น
----------------------
รัฐบาลไทย-ข่าวทำเนียบรัฐบาล-เยี่ยมครูหลังกำแพง
วันอังคารที่ 1 ตุลาคม 2562
เยี่ยมครูหลังกําแพง
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยคณะ ได้เดินทางไปตรวจเยี่ยมการเรียนการสอนนอกระบบของ กศน. ภายในเรือนจําจังหวัดศรีสะเกษ อําเภอเมืองศรีสะเกษ พร้อมพบปะพูดคุยกับครูผู้ช่วยสอนและนักศึกษา กศน.
เมื่อวันศุกร์ที่ 27 กันยายน 2562 เวลา 8.00 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยคณะ ได้เดินทางไปตรวจเยี่ยมการเรียนการสอนนอกระบบของ กศน. ภายในเรือนจําจังหวัดศรีสะเกษ อําเภอเมืองศรีสะเกษ พร้อมพบปะพูดคุยกับครูผู้ช่วยสอนและนักศึกษา กศน. ถึงความต้องการและปัญหาอุปสรรคต่าง ๆ โดยมีนายอุทัย ทัพอาสา ผู้บัญชาการ เรือนจําจังหวัดศรีสะเกษ และเจ้าหน้าที่ ให้การต้อนรับ
รมช.ศึกษาธิการ กล่าวว่า หลังจากได้เยี่ยมชมการเรียนการสอน ภายในห้องสมุดพร้อมปัญญา ภายในเรือนจําจังหวัดศรีสะเกษ พบว่า มีนักศึกษา กศน. ที่กําลังศึกษาทั้งในสายสามัญ ตั้งแต่ผู้ไม่รู้หนังสือจนถึงระดับปริญญาตรี ตลอดจนหลักสูตรวิชาชีพ รวมจํานวน 150 คน และยังได้มีการจัดหลักสูตรพัฒนาจิตใจและสมาธิ นอกจากนี้ ยังมีความร่วมมือกับสถาบันการศึกษากับหลายสถาบัน อาทิ มหาวิทยาลัยสุโขทัยธรรมาธิราช เป็นต้น เพื่อสนับสนุนการจัดการศึกษานอกระบบอย่างรอบด้านด้วย
"วันนี้มีความรู้สึกยินดี ที่ได้มาพบปะพูดคุยกับเจ้าหน้าที่ ครูผู้ช่วยสอน และนักศึกษา กศน. ซึ่งได้สะท้อนข้อมูลเกี่ยวกับการเรียนการสอน เพื่อเอื้อให้นักศึกษา กศน. เรียนจบมากขึ้น หรือถึงแม้ยังไม่จบการศึกษาหลังออกไปจากที่นี่แล้ว แต่ก็สามารถไปเรียน กศน.ต่อที่ข้างนอกได้ง่ายขึ้น ซึ่งหนึ่งในความต้องการของผู้เรียน กศน. คือ หลักสูตรที่ตอบสนองความถนัดและความต้องการของผู้เรียน คําอธิบายรายวิชา ที่จะเป็นแนวทางในการสอนของครูอาสา และช่วยส่งเสริมการเรียนได้ตามความถนัดและความสนใจ โดยให้มีความสัมพันธ์กับเวลาเรียนด้วย"
โดย รมช.ศึกษาธิการ ได้มอบเป็นนโยบายให้ นายศรีชัย พรประชาธรรม เลขาธิการคณะกรรมการส่งเสริมการศึกษานอกระบบ และการศึกษาตามอัธยาศัย สํานักงาน กศน.จังหวัดศรีสะเกษ ประสานการทํางานร่วมกับเรือนจําจังหวัดศรีสะเกษ และหน่วยงานการศึกษาในพื้นที่ เพื่อเอื้ออํานวยความสะดวกให้มีผู้เรียนจบ กศน.มากขึ้น เพราะการเรียนในที่นี้สร้างสมาธิและมีโอกาสในการเรียนจบมากกว่าเรียนข้างนอก จึงขอให้จัดระบบคัดกรองผู้ที่มีความสนใจที่จะเรียนและส่งเสริมให้เรียนมากขึ้น จัดหาครู กศน.เพิ่มเติมและสื่อการเรียนที่จําเป็น อาทิ ศาสตร์พระราชา ตลอดจนจัดระบบสะสมหน่วยกิต (Credit Bank) และรับรองวุฒิการศึกษา เพื่อเอื้อต่อการไปเรียนต่อเมื่อออกไปจากที่นี่
"ในส่วนของกระทรวงศึกษาธิการ ก็จะดูแลและติดตามผู้เรียนที่ออกไปจากที่นี่ เพื่อนําเข้าสู่ระบบการศึกษาตามความต้องการต่อไป โดยขอความร่วมมือชาวกระทรวงศึกษาธิการ ร่วมกันสนับสนุนการจัดการเรียนนอกระบบอย่างเต็มที่ เพื่อเพิ่มผู้จบการศึกษามากขึ้น และให้โอกาสกลับไปเป็นคนดีของสังคม มีอาชีพ และสามารถอยู่ในสังคมอย่างมีความสุข ขอให้ทุกฝ่ายช่วยกัน โดยเราจะไม่ทิ้งใครไว้ข้างหลังแม้แต่คนเดียว" รมช.ศึกษาธิการ กล่าว
นวรัตน์ รามสูต: สรุป
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-รัฐรีเซ็ทจัดสรรหน้ากากอนามัย 2.3 ล้านชิ้นใหม่ ดีเดย์ 5 โมงเย็นนี้ [กระทรวงพาณิชย์]
วันอังคารที่ 31 มีนาคม 2563
รัฐรีเซ็ทจัดสรรหน้ากากอนามัย 2.3 ล้านชิ้นใหม่ ดีเดย์ 5 โมงเย็นนี้ [กระทรวงพาณิชย์]
นายบุณยฤทธิ์ กัลยาณมิตร ปลัดกระทรวงพาณิชย์ พร้อมด้วย นายธีรภัทร ประยูรสิทธิปลัดสํานักนายกรัฐมนตรี นพ.ยงยศ ธรรมวุฒิ รองปลัดกระทรวงสาธารณสุข นายรัฐศาสตร์ ชิดชู ผู้ช่วยปลัดกระทรวงมหาดไทย นายพงษ์ทร วิเศษสุวรรณ รองกรรมการผู้จัดการใหญ่บริษัทไปรษณีย์ไทย
นายบุณยฤทธิ์ กัลยาณมิตร ปลัดกระทรวงพาณิชย์ พร้อมด้วย นายธีรภัทร ประยูรสิทธิปลัดสํานักนายกรัฐมนตรี นพ.ยงยศ ธรรมวุฒิ รองปลัดกระทรวงสาธารณสุข นายรัฐศาสตร์ ชิดชู ผู้ช่วยปลัดกระทรวงมหาดไทย นายพงษ์ทร วิเศษสุวรรณ รองกรรมการผู้จัดการใหญ่บริษัทไปรษณีย์ไทย และ นายนพร เกษจรัล กรรมการผู้จัดการบริษัท เอ็น เอ็น สกายเทรด จํากัด ร่วมเป็นสักขีพยานการขนส่งหน้ากากอนามัยจากโรงงานผู้ผลิตสู่การกระจายไปยังภูมิภาคของกระทรวงมหาดไทย โดยใช้บริการขนส่งของบริษัทไปรษณีย์ไทย
การกระจายรูปแบบใหม่นี้ จะมีคณะอนุกรรมการบริหารศูนย์บริหารจัดการสินค้าหน้ากากอนามัย พิจารณาจัดสรรให้กระทรวงสาธารณสุข และกระทรวงมหาดไทย โดยจัดสรรจากปริมาณการผลิต ณ ปัจจุบันที่ 2.3 ล้านชิ้นต่อวัน จากทั้งหมด 9 โรงงาน ออกจากโรงงานโดยรถขนส่งไปรษณีย์ ไปยังปลายทาง
โดยกระทรวงสาธารณสุขจะขนส่งไปยังปลายทางที่สาธารณสุขจังหวัด ส่วนของกระทรวงมหาดไทยจะขนส่งไปยังศาลากลางจังหวัด เพื่อผู้ว่าราชการจังหวัดนั้นๆ จะได้นําไปจัดสรรให้กับประชาชนกลุ่มเสี่ยง เช่น เจ้าหน้าที่ทํางานอย่างใกล้ชิดกับกลุ่มเสี่ยง อสม. พนักงานทําความสะอาดและเก็บขยะ รวมทั้งเจ้าหน้าที่ทหารและตํารวจในจุดตรวจพื้นที่เสี่ยงติดเชื้อ COVIC-19
วันนี้ จะมีการขนส่งหน้ากากอนามัยออกจากโรงงาน บริษัท เอ็น.เอ็น.สกายเทรด จํากัด ซึ่งเป็น 1 ในโรงงานผู้ผลิตหน้ากาก 9 โรง จํานวน 200,000 ชิ้นเพื่อจัดสรรให้จังหวัดในภาคกลางทั้งหมด 22 จังหวัด ทั้งนี้นายกรัฐมนตรีได้มอบหมายให้ นายธีรภัทร ประยูรสิทธิ ปลัดสํานักนายกรัฐมนตรี มาติดตามการดําเนินงานในส่วนที่เกี่ยวข้อง
รัฐบาลไทย-ข่าวทำเนียบรัฐบาล-อาชีวะเตรียมผลิตอุปกรณ์ป้องกันโควิด-19 ให้บุคลากรทางการแพทย์ [กระทรวงศึกษาธิการ]
วันอังคารที่ 31 มีนาคม 2563
อาชีวะเตรียมผลิตอุปกรณ์ป้องกันโควิด-19 ให้บุคลากรทางการแพทย์ [กระทรวงศึกษาธิการ]
อาชีวะเตรียมผลิตอุปกรณ์ป้องกันโควิด-19 ให้บุคลากรทางการแพทย์
(31 มีนาคม 2563) รมว.ศธ.‘ณัฏฐพล ทีปสุวรรณ’ สั่งอาชีวะผลิตอุปกรณ์ป้องกันโรคโควิด-19 ให้บุคลากรทางการแพทย์
โดยสํานักงานคณะกรรมการการอาชีวศึกษา (สอศ.) ได้เตรียมการผลิต ดังนี้
หน้ากากโปร่งใส 5,000 ชิ้น
กล่องครอบป้องกันการฟุ้งกระจาย 1,600 กล่อง
แคปซูลครอบสําหรับเคลื่อนย้ายผู้ป่วย 100 แคปซูล
เคาน์เตอร์สําหรับคัดกรองผู้ป่วย 500 ชุด
ทั้งนี้ จะกระจายการผลิตให้สถานศึกษาอาชีวะ 4 ภาค ที่มีศักยภาพด้านนวัตกรรมสิ่งประดิษฐ์ และประสานกับโรงพยาบาลในพื้นที่ เพื่อรับทราบความต้องการจากแพทย์และพยาบาล รวมทั้งสนับสนุนการทํางานของทีมแพทย์ให้เกิดความปลอดภัยในขณะทําการรักษาพยาบาลผู้ติดเชื้ออย่างเร่งด่วน
รัฐบาลไทย-ข่าวทำเนียบรัฐบาล-นายกรัฐมนตรี ประธานพิธีปิดการฝึกปฏิบัติทางทะเลของศูนย์อำนวยการรักษาผลประโยชน์ของชาติทางทะเล
วันพุธที่ 21 สิงหาคม 2562
นายกรัฐมนตรี ประธานพิธีปิดการฝึกปฏิบัติทางทะเลของศูนย์อํานวยการรักษาผลประโยชน์ของชาติทางทะเล
นายกรัฐมนตรี ประธานพิธีปิดการฝึกปฏิบัติทางทะเลของศูนย์อํานวยการรักษาผลประโยชน์ของชาติทางทะเล
ช่วงบ่าย วันนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเดินทางไปเป็นประธานพิธีปิดการฝึกปฏิบัติทางทะเลของศูนย์อํานวยการรักษาผลประโยชน์ของชาติทางทะเล ในนามของผู้อํานวยการศูนย์อํานวยการรักษาผลประโยชน์ของชาติทางทะเล ณ เรือหลวงอ่างทอง บริเวณพื้นที่อ่าวไทยตอนบน จังหวัดระยอง โดยจะชมการฝึกบริหารวิกฤติระดับชาติ การฝึกสาธิตประมงผิดกฎหมายโดยชุดสหวิชาชีพทางหัวเรือของเรือหลวงอ่างทอง การฝึกสาธิตการช่วยเหลือผู้ประสบภัยในทะเล การขจัดคราบน้ํามันในทะเล และโรงพยาบาลระดับ 2 พร้อมเป็นประธานในพิธีปิดการฝึกอบรมการฝึกบังคับการและฝึกปฏิบัติทางทะเล
โดยศูนย์อํานวยการรักษาผลประโยชน์ของชาติทางทะเล(ศรชล.) ซึ่งจะเป็นหน่วยงานที่ได้รับมอบหมายงานในการปราบปรามการทําประมงผิดกฎหมาย ขาดการรายงานและไร้การควบคุม หลังจากมีการยุบศูนย์บัญชาการการแก้ไขปัญหาการทําประมงผิดกฎหมาย จึงประกอบด้วยการฝึกการบังคับการและปฏิบัติทางทะเลเพื่อรักษาผลประโยชน์ของชาติทางทะเล ผนวกกับการฝึกบริหารวิกฤติระดับชาติ ในสถานการณ์หลักต่างๆ โดยเฉพาะการปราบปรามการทําการประมงผิดกฏหมาย การขจัดคราบน้ํามันรั่วไหล การให้ความช่วยเหลือผู้ประสบภัยทางทะเล รวมทั้งความรู้และความเข้าใจที่สอดคล้องกับแนวทางพัฒนาพื้นที่เขตส่งเสริมระเบียงเศรษฐกิจตะวันออกพิเศษภาคตะวันออกของรัฐบาล ด้วย
นายกรัฐมนตรีในนามของผู้อํานวยการศูนย์อํานวยการรักษาผลประโยชน์ของชาติทางทะเลจะเน้นย้ําภารกิจสําคัญของกองทัพต้องทําหน้าที่ในการปกป้องและรักษาประโยชน์ของชาติ โดยเฉพาะทรัพยากรของประเทศ รวมทั้งการฝึกอบรมและปฏิบัติการทางทหารจะต้องมีความสอดคล้องกับยุทธศาสตร์ชาติและแผนพัฒนาประเทศด้วย
รัฐบาลไทย-ข่าวทำเนียบรัฐบาล-ว.เกษตรและ ว.ประมง "ปลอด 3 สารเคมีอันตราย"
วันจันทร์ที่ 16 กันยายน 2562
ว.เกษตรและ ว.ประมง "ปลอด 3 สารเคมีอันตราย"
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานแถลงข่าว วิทยาลัยเกษตรและเทคโนโลยี และวิทยาลัยการประมง "ปลอด 3 สารเคมีอันตราย" โดยมีผู้อํานวยการสถาบันอาชีวศึกษาเกษตรทั้ง 4 ภาค เข้าร่วม ณ ห้องจันทรเกษม กระทรวงศึกษาธิการ
เมื่อวันพฤหัสบดีที่ 12 กันยายน 2562 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานแถลงข่าว วิทยาลัยเกษตรและเทคโนโลยี และวิทยาลัยการประมง "ปลอด 3 สารเคมีอันตราย" โดยมีผู้อํานวยการสถาบันอาชีวศึกษาเกษตรทั้ง 4 ภาค เข้าร่วม ณ ห้องจันทรเกษม กระทรวงศึกษาธิการ
รมช.ศึกษาธิการ กล่าวว่า เป็นที่ทราบกันดีอยู่แล้วว่า ปัจจุบันมีโรคภัยไข้เจ็บมากมาย ที่เกิดจากปัจจัยทั้งด้านอาหาร อากาศ ตลอดจนสิ่งแวดล้อม จึงเห็นถึงความจําเป็นในการสร้างความตื่นตัวและตระหนักรู้ในเรื่องนี้ เพื่อให้ทุกคนหันมาดูแลสุขภาพอนามัยมากขึ้น และในฐานะที่กํากับดูแลวิทยาลัยเกษตรและเทคโนโลยี และวิทยาลัยการประมง รวม 47 แห่งทั่วประเทศ ได้มีการหารือและตกลงร่วมกันกับผู้อํานวยการสถาบันอาชีวศึกษาเกษตรทั้ง 4 ภาค ว่าวิทยาลัยทั้ง 24 แห่ง จะเลิกใช้สารเคมีในการผลิตพืชผักและเลี้ยงสัตว์ 3 ชนิดอย่างสิ้นเชิง ได้แก่ พาราควอต ไกลโฟเซต และคลอร์ไพริฟอส เพื่อเป็นต้นแบบของการผลิตคนให้เป็นเกษตรกรในอนาคต ที่จะต้องนําความรู้และวิธีการเพาะปลูกที่ถูกต้อง สู่การผลิต "อาหารปลอดภัย" จําหน่ายแก่ชุมชนและประชาชนโดยทั่วไป ตลอดจนนําประเทศสู่การเป็นประเทศที่ผลิตอาหาร "Green Health" และที่สําคัญในฐานะวิทยาลัย เป็นพี่เลี้ยงในการทําการเกษตรเพื่ออาหารกลางวันแก่โรงเรียนในพื้นที่ใกล้เคียงด้วย
ดร.ศุภชัย ศรีหล้า ประธานคณะทํางานติดตามแผนงานและงบประมาณ รมช.ศธ. กล่าวว่า การจัดการศึกษาให้กับวิทยาลัยเกษตรและเทศโนโลยี รวมถึงวิทยาลัยประมง ทั่วประเทศ 47 แห่ง เกี่ยวกับการจัดการเรียนการสอนในการผลิตวัตถุดิบที่มีคุณภาพ ให้เป็นแหล่งอาหารที่สะอาด และปลอดภัย แก่โรงเรียนระดับประถมศึกษาในพื้นที่โดยรอบ
นวรัตน์ รามสูต, ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ยธ. เปิดเวที แลกเปลี่ยนความรู้ด้านการควบคุมยาเสพติด ครั้งที่ ๑
วันพฤหัสบดีที่ 5 มกราคม 2560
ยธ. เปิดเวที แลกเปลี่ยนความรู้ด้านการควบคุมยาเสพติด ครั้งที่ ๑
เปิดการประชุมสร้างความรู้เท่าทันต่อพลวัตการควบคุมยาเสพติด ครั้งที่ ๑ เรื่อง การสร้างองค์ความรู้ยาเสพติด (เมทแอมเฟตามีน) ทักษะสังคมเพื่อลดอันตราย (Drug Education : Social Skills for Harm Reduction)
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดการประชุมสร้างความรู้เท่าทันต่อพลวัตการควบคุมยาเสพติด ครั้งที่ ๑
เรื่อง การสร้างองค์ความรู้ยาเสพติด (เมทแอมเฟตามีน)
ทักษะสังคมเพื่อลดอันตราย (Drug Education : Social Skills for Harm Reduction)
ซึ่งจัดขึ้นโดยความร่วมมือระหว่างสํานักกิจการในพระดําริพระเจ้าหลานเธอ พระองค์เจ้าพัชรกิติยาภา,
ศาลฎีกา,สํานักงาน ป.ป.ส.,สสส.,IDPC
และศูนย์วิชาการยาเสพติดภาคเหนือ คณะแพทยศาสตร์ มหาวิทยาลัยเชียงใหม่
เพื่อสร้างการรับรู้และเท่าทันต่อการจัดการปัญหายาเสพติดในรูปแบบใหม่
และแลกเปลี่ยนองค์ความรู้ด้านดังกล่าว เพื่อมาปรับใช้
อันจะนําไปสู่การแก้ไขปัญหายาเสพติดอย่างยั่งยืน
โดยมีพลเอก ไพบูลย์ คุ้มฉายา องคมนตรี
นายวีระพล ตั้งสุวรรณ ประธานศาลฎีกา
นายชาญเชาวน์ ไชยานุกิจ ปลัดกระทรวงยุติธรรม
รวมถึงผู้แทนหน่วยงานที่เกี่ยวข้อง จํานวนกว่า ๕๐๐ คน เข้าร่วมประชุมฯ
ทั้งนี้ การประชุมดังกล่าว จัดขึ้นระหว่างวันที่ ๕ - ๖ มกราคม ๒๕๖๐
ณ โรงแรมเซ็นทารา แกรนด์ แอท เซ็นทรัลพลาซา ลาดพร้าว กรุงเทพฯ
รัฐบาลไทย-ข่าวทำเนียบรัฐบาล-ธ.ก.ส.ร่วมงาน Thailand Smart Money  กรุงเทพฯ ครั้งที่ 8
วันศุกร์ที่ 15 ธันวาคม 2560
ธ.ก.ส.ร่วมงาน Thailand Smart Money  กรุงเทพฯ ครั้งที่ 8
ธ.ก.ส.นําผลิตภัณฑ์เงินฝากและสินเชื่อเข้าร่วมงาน Thailand Smart Money ครั้งที่ 8  พร้อมโชว์นวัตกรรมรูปแบบสาขาในอนาคต “Smart Office and Branch Outlet” ณ Sky Hall  ชั้น 3 ศูนย์การค้า เซ็นทรัล พลาซา ลาดพร้าว กรุงเทพฯ ระหว่างวันที่ 15-17 ธันวาคม 2560
ธ.ก.ส.นําผลิตภัณฑ์เงินฝากและสินเชื่อเข้าร่วมงาน Thailand Smart Money ครั้งที่ 8 พร้อมโชว์นวัตกรรมรูปแบบสาขาในอนาคต “Smart Office and Branch Outlet” เพื่อตอบโจทย์การให้บริการและความต้องการของลูกค้า ณ Sky Hall ชั้น 3 ศูนย์การค้า เซ็นทรัล พลาซา ลาดพร้าว กรุงเทพฯ ระหว่างวันที่ 15-17 ธันวาคม 2560
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.นํานวัตกรรม โดยจําลองรูปแบบสาขาในอนาคต “Smart Office and Branch Outlet” เชื่อมโยงพัฒนาขีดความสามารถของเกษตรกร ตลอดจนสนับสนุนสินเชื่อเพื่อเสริมสภาพคล่องและเพิ่มประสิทธิภาพทางการตลาดให้กับธุรกิจภาคการเกษตร ที่บูธ ธ.ก.ส. ในงาน Thailand Smart Money ครั้งที่ 8 ซึ่งจัดขึ้นระหว่างวันที่ 15-17 ธันวาคม 2560 ณ ศูนย์การค้า เซ็นทรัล พลาซา ลาดพร้าว กรุงเทพฯ
ภายในงานจะมีการให้บริการปรึกษาสินเชื่อเพื่อยกระดับคุณภาพชีวิตและสร้างความยั่งยืนให้แก่ผู้ประกอบการภาคเกษตรไทย ด้วยโครงการสินเชื่อ 1 ตําบล 1 SME เกษตร (SMAEs) โดยคิดอัตราดอกเบี้ยพิเศษ ปีที่ 1-7 ร้อยละ 4 ต่อปี สินเชื่อเพื่อสวัสดิการพนักงาน/ลูกจ้าง SMAEs วงเงินกู้สูงสุด 200,000 บาทต่อราย ผ่อนชําระรายเดือน นานสูงสุด 5 ปี โดยคิดอัตราดอกเบี้ยร้อยละ 9 ต่อปี ตามมาด้วยแคมเปญพิเศษ สินเชื่อระยะสั้นประเภทตั๋วสัญญาใช้เงิน หรือ P/N เพื่อ SMEs ธุรกิจเกษตรเขตเมืองเศรษฐกิจ ที่ให้เงื่อนไขสุดผ่อนปรน
นอกจากนี้ ยังมีผลิตภัณฑ์อื่น ๆ ที่น่าสนใจได้แก่ เงินฝากสงเคราะห์ชีวิต เพิ่มรัก 2 12/10 สามารถลดหย่อนภาษีได้ ส่งฝาก 10 ปี คุ้มครองนานถึง 12 ปี มีเงินชดเชยรายได้กรณีนอนโรงพยาบาลสูงสุดถึงวันละ 1,000 บาท เงินฝากดอกเบี้ยสุขใจ 17 เปิดบัญชีและฝากเงินเพิ่มขั้นต่ํา50,000 บาท สูงสุดไม่เกิน 20 ล้านบาทต่อราย อัตราดอกเบี้ยเป็นแบบขั้นบันได รับดอกเบี้ยสูงสุดร้อยละ 2 ต่อปี เงินฝากกระแสรายวันพลัส เงินฝากกระแสรายวันที่มีดอกเบี้ย
เงินฝากประจําปลอดภาษี 24 เดือน อัตราดอกเบี้ยร้อยละ 2.50 ต่อปี เงินฝากออมทรัพย์พิเศษ เปิดบัญชีขั้นต่ํา 10,000 บาท อัตราดอกเบี้ยร้อยละ 1.10 ต่อปี เงินฝากออมทรัพย์ทวีโชค “เพิ่มโชค เพิ่มสุข กับทวีโชคปี 4” สลากออมทรัพย์ ธ.ก.ส.ชุด เกษตรมั่งคั่ง กองทุนการออมแห่งชาติ (กอช.) บริการทําบัตร ATM และรับชําระค่าบริการต่างๆ
พิเศษสุด ๆ กับ เงินฝากบัญชีคู่ออม เปิดบัญชีใหม่ หรือ ฝากเพิ่มบัญชีเงินฝากออมทรัพย์ หรือ ออมทรัพย์ทวีโชค ตั้งแต่ 50,000 บาท พร้อมลงทะเบียน ธ.ก.ส. A-Mobile และสมัคร ธ.ก.ส.พร้อมเพย์ รับฟรี “คู่หูกระปุกน้องทุย” 1 ท่านต่อ 1 ชุด (จํานวนจํากัดวันละ 100 ชุดเท่านั้น ) และผู้ทําธุรกรรมการเงิน ณ บูธ ธ.ก.ส. ยังได้รับสิทธิ์ร่วมลุ้น โทรศัพท์มือถือ Samsung Galaxy S8 พร้อมของสมนาคุณ มูลค่ากว่า 29,000 บาท จํานวน 1 รางวัล เฉพาะในงาน Thailand Smart Money ครั้งที่ 8 เท่านั้น
รัฐบาลไทย-ข่าวทำเนียบรัฐบาล-สธ. ส่งทีมแพทย์ลงพื้นที่น้ำท่วมขอนแก่น ช่วยเหลือผู้ป่วยติดบ้านติดเตียงต่อเนื่อง
วันอังคารที่ 31 ตุลาคม 2560
สธ. ส่งทีมแพทย์ลงพื้นที่น้ําท่วมขอนแก่น ช่วยเหลือผู้ป่วยติดบ้านติดเตียงต่อเนื่อง
กระทรวงสาธารณสุข ระดมทีมแพทย์ลงพื้นที่ช่วยน้ําท่วม จ.ขอนแก่น ดูแลผู้ป่วยติดบ้านติดเตียงต่อเนื่อง พร้อมประเมินสถานการณ์ ติดตามข้อมูลช่วยเหลืออย่างทันท่วงที ส่วนใหญ่เป็นโรคไข้หวัด และแผลที่เท้า ไม่พบโรคระบาด
กระทรวงสาธารณสุข ระดมทีมแพทย์ลงพื้นที่ช่วยน้ําท่วม จ.ขอนแก่น ดูแลผู้ป่วยติดบ้านติดเตียงต่อเนื่อง พร้อมประเมินสถานการณ์ ติดตามข้อมูลช่วยเหลืออย่างทันท่วงที ส่วนใหญ่เป็นโรคไข้หวัด และแผลที่เท้า ไม่พบโรคระบาด
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขให้สัมภาษณ์ว่า ได้รับรายงานจากสถานการณ์น้ําท่วมในพื้นที่จังหวัดขอนแก่น เกิดเหตุการณ์คูกั้นน้ําของโครงการส่งน้ําและบํารุงรักษาหนองหวาย บ้านคุยโพธิ์ ต.บึงเนียม ถูกน้ําเซาะขาดชํารุด น้ําลําน้ําพองไหลบ่าเข้าพื้นที่การเกษตรและบ้านเรือนประชาชนบางส่วน ได้สั่งการให้นายแพทย์สาธารณสุขจังหวัด ระดมทีมแพทย์จากพื้นที่ใกล้เคียงเข้าช่วยเหลือดูแลผู้ประสบอุทกภัย โดยเฉพาะผู้ป่วยติดบ้านติดเตียงพบ มี 6 รายที่ต้องได้รับการดูแลต่อเนื่อง ได้ส่งทีมเข้าช่วยเหลือเป็นที่เรียบร้อยแล้ว จากการออกหน่วยแพทย์เคลื่อนที่พบส่วนใหญ่ป่วยเป็นโรคไข้หวัด แผลที่เท้า ยังไม่พบโรคระบาด
ทั้งนี้ได้ส่งทีมสอบสวนโรคเคลื่อนที่เร็ว หรือ SRRT ประเมินความเสี่ยง ยังไม่พบปัญหาเรื่องอาหาร และน้ําดื่ม แต่มีความเสี่ยงเรื่องการจมน้ํา เนื่องจากน้ําเชี่ยวไหลแรง และอันตรายจากเครื่องใช้ไฟฟ้าในครัวเรือนที่ถูกน้ําท่วม ซึ่งได้สนับสนุนวัสดุ อุปกรณ์ เวชภัณฑ์ในการป้องกันควบคุมโรค และให้สุขศึกษาเกี่ยวกับการป้องกันโรคที่มากับน้ํา การจัดการขยะและให้งดใช้ไฟฟ้าบริเวณน้ําท่วม โดยไประสานท้องถิ่นให้มาดําเนินการ ด้านสุขภาพจิตได้ส่งทีมดูแลด้านจิตใจ เข้าไปประเมินความเสี่ยงประชาชนที่มีภาวะเครียด
สําหรับพื้นที่ในสถานการณ์ปัจจุบันที่ประสบอุทกภัยใน 17 จังหวัด ได้แก่ ภาคกลาง 10 จังหวัด ภาคตะวันออกเฉียงเหนือ 6 จังหวัด และภาคตะวันตก 1 จังหวัด นั้น มีสถานบริการได้รับผลกระทบทั้งหมด 95 แห่งย้ายจุดบริการ 13 แห่ง เป็นโรงพยาบาลส่งเสริมสุขภาพตําบลที่ จ. พระนครศรีอยุธยา 8 แห่ง และ จ.สิงห์บุรี 5 แห่ง ได้สนับสนุนยาชุดช่วยเหลือผู้ประสบภัย 148,550 ชุด ยาทาน้ํากัดเท้า 43,400 หลอด ยาตําราหลวง 4,000 ชุด ยาทากันยุง 1,000 ชิ้น ยาสามัญประจําบ้าน 7,400 ชุด
รัฐบาลไทย-ข่าวทำเนียบรัฐบาล-อนุทิน ย้ำขอผู้ประกอบการนำหลักฐานการเรียกเก็บเงินค่าหัวคิวโรงแรม
วันจันทร์ที่ 25 พฤษภาคม 2563
อนุทิน ย้ําขอผู้ประกอบการนําหลักฐานการเรียกเก็บเงินค่าหัวคิวโรงแรม
รองนายกรัฐมนตรีและรัฐมนตรีว่าการกระทรวงสาธารณสุข ขอให้ผู้ประกอบการนําหลักฐานการเก็บเงินค่าหัวคิวเพื่อเป็น State Quarantine และ Alternative State Quarantine ให้ตนที่กระทรวงสาธารณสุข หรือทราบเบาะแส แจ้งสายด่วนกรมสนับสนุนบริการสุขภาพ เพื่อดําเนินก
รองนายกรัฐมนตรีและรัฐมนตรีว่าการกระทรวงสาธารณสุข ขอให้ผู้ประกอบการนําหลักฐานการเก็บเงินค่าหัวคิวเพื่อเป็น State Quarantine และ Alternative State Quarantine ให้ตนที่กระทรวงสาธารณสุข หรือทราบเบาะแส แจ้งสายด่วนกรมสนับสนุนบริการสุขภาพ เพื่อดําเนินการตามกฎหมายโดยทันที
จากกรณีที่มีการแจ้งเบาะแสว่ามีบุคคลแอบอ้างเป็นเจ้าหน้าที่กระทรวงสาธารณสุข เรียกเก็บค่านายหน้าจากผู้ประกอบกิจการที่พักซึ่งรัฐจัดให้เป็นพื้นที่ควบคุมโรค (State Quarantine) หรือพื้นที่ควบคุมโรคแห่งรัฐทางเลือก (Alternative State Quarantine) นั้น ในวันนี้ (25 พฤษภาคม 2563) นายอนุทิน ชาญวีรกูล รองนากยกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ท่านนายกรัฐมนตรีจะไม่ยอมให้เกิดเรื่องแบบนี้ขึ้นได้ ขอให้ผู้ประกอบการนําหลักฐาน ภาพจากกล้องวงจรปิด หรือคลิปวีดีโอที่ถ่ายไว้มาให้ผมที่กระทรวงสาธารณสุข เพื่อจะได้ดําเนินการตามกฎหมาย
“เป็นไปไม่ได้ที่คนของกระทรวงสาธารณสุขจะทําเรื่องอย่างนี้ เพราะถูกสอนมาให้ดูแลคนไข้ ไม่ได้ถูกสอนมาให้โกง” นายอนุทินกล่าว
ทั้งนี้ หากพบเห็นบุคคลแอบอ้างในลักษณะดังกล่าว ขอให้นําหลักฐานหรือแจ้งที่สายด่วนกรมสนับสนุนบริการสุขภาพ หมายเลข 1426 หรือศูนย์รับเรื่องร้องเรียน กรมสนับสนุนบริการสุขภาพ หมายเลข 0 2193 7057 ในวันและเวลาราชการ เพื่อจะได้ดําเนินตามกฎหมายในกลุ่มผู้เกี่ยวข้องกับผู้กระทําผิด
************************ 25 พฤษภาคม 2563